Broj: UPI-07-19-6163/24

Travnik: 20.08.2024. godine

Ministarstvo prostornog uređenja, građenja, zaštite okoliša, povratka i stambenih poslova KSB/SBK Travnik, rješavajući po zahtjevu investitora „TRANS-MINERAL“ d.o.o. Jajce, za izdavanje/obnovu okolišne dozvole za prikupljanje, skladištenje – povremeno zbrinjavanje opasnog i drugog otpada, na temelju članka 86. Zakona o zaštiti okoliša ("Sl. novine FBiH“, broj 15/21), te članka 4.1 Priloga II – Lista pogona i postrojenja za koje kantonalno ministarstvo izdaje okolišnu dozvolu, Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 51/21, 74/22) i članka 200. Zakona o upravnom postupku ("Sl. novine FBiH", broj 2/98), d o n o s i:

 *R J E Š E N J E*

*1. Izdaje se okolišna dozvola investitoru „TRANS-MINERAL“ d.o.o. Jajce*za pogon za prikupljanje, skladištenje i obradu otpadnih materijala (mehanička obrada sekundarnih sirovina), kao i prikupljanje, privremeno skladištenje i transport opasnog otpada do krajnjeg korisnika.

Pogon se nalazi na adresi Skela bb u industrijskoj zoni Dolabije, koja je udaljena 3 km od gradskog naselja Jajce, na parceli označenoj kao k.č. broj 3-91/1 u naselju Dolabije, s ukupnom površinom 3.575 m2.

*2. Pogoni i oprema za koje se izdaje okolišna dozvola*

Lokaciju, s objektom na kojoj se prikuplja, čuva i obrađuje otpadni materijal za otpremu, investitor je iznajmio, te su međusobno obveze o korištenju objekta-prostora propisane ugovorom.

Investitor „TRANS-MINERAL“ d.o.o. Jajce posjeduje odgovarajuće prostore i opremu propisane Pravilnikom o uvjetima tehničke opremljenosti poslovnih prostorija za obavljanje djelatnosti prikupljanja, prerade i proizvodnje otpadnih materijala i sekundarnih sirovina („Sl. novine FBiH“, broj: 3/00), i to:

* zatvoreni poslovni prostor za administrativno-komercijalne potrebe,
* otvoreni prostor za skladištenje otpadnih materijala, betoniran ili asfaltiran s izvedenim nagibom prema separatoru ulja,
* separator ulja i masti,
* odgovarajući broj kontejnera,
* zatvoreni prostor (nadstrešnica) za smještaj i čuvanje otpada podložnog vremenskim utjecajima ili opasnog po okoliš (olovni akumulatori, razne baterije i sl.),
* otvoreni prostor s odgovarajućim kontejnerima za odlaganje rastresitog otpada,
* posude za rabljena ulja,
* teretno, više namjensko, vozilo (podizač kontejnera),
* viljuškare (nosivosti od 4,5t i 2,5t)
* vage (od 0,5 i 2t)

Lokacija kruga pogona raspolaže sa svim potrebnim infrastrukturnim priključcima:

* prometni priključak na magistralni put Travnik – Jajce,
* priključak na gradski vodovod,
* kanalizacija, individualna sa septičkom jamom,
* priključak na el. mrežu, preko mjesnog transformatora.

*3. Opis djelatnosti za koje se izdaje okolišna dozvola*

Osnovna djelatnost poduzeća „TRANS-MINERAL“ d.o.o. Jajce je prikupljanje, skladištenje i prerada otpadnih materijala (mehanička obrada sekundarnih sirovina radi prodaje za daljnju upotrebu), kao i prikupljanje, privremeno skladištenje i otprema opasnog otpada.

Djelatnost firme je sakupljanje neopasnog (metalnog i nemetalnog), kao i opasnog otpada, što podrazumijeva:

* prikupljanje
* prijevoz
* razvrstavanje
* obradu neopasnog otpada u svrhu pripreme (prodaje) za daljnju upotrebu
* privremeno skladištenje i otprema opasnog otpada.

Firma obavlja i plasman metalnih i sekundarnih sirovina (od željeza i čelika, bakra i bakrenih slitina, aluminija i aluminijskih slitina, olova i olovnih slitina, mesinga, cinka, aluminija kao i ostalih metalnih ostataka i otpadaka) u zemlji i inozemstvu. Djelatnost firme je i tranzitna trgovina po povoljnim uvjetima, na domaćem i inozemnom tržištu metalnih sekundarnih sirovina do drugih proizvođača, dobavljača i posrednika. Lista otpada koji će se koristiti u poduzeću prigodom primarne prerade, manipulacije i izvoza je sastavljena na temelju Pravilnika o kategorijama otpada s listama, Službene novine FBiH 9/05.

Osnovne tehnološke operacije mogu se svesti na:

* sakupljanje i dovoz otpada na predmetnu lokaciju,
* prihvat materijala, vaganje i razdvajanje,
* pregled otpada prije daljnje obrade,
* pripremu sekundarnih sirovina za daljnju obradu,
* sortiranje otpada - unutarnji transport,
* mehaničku obradu neopasnog otpada,
* privremeno skladištenje,
* otpremanje s lokacije.

*3.1. Sakupljanje otpada*

Opasni i neopasni otpad (otpadni metali, sekundarne sirovine i opasni otpad od akumulatora, otpadnih ulja, elektroničke opreme i sl.), sakuplja se lokacijski i to:

* organizirano i kontinuirano tijekom cijele godine od proizvođača otpada, iz čije aktivnosti nastaje proizvodni i ambalaži otpad,
* direktno od posjednika otpada, bilo fizičkih bilo pravnih osoba kod kojih se otpad zatekao,
* po pozivu nadležnog upravnog tijela, odnosno komunalnog redarstva u akcijama čišćenja okoliša (npr. uklanjanje auto olupina i odbačenog EE otpada iz prirode), odnosno saniranjem divljih odlagališta,
* od komunalnih poduzeća koja nakon razvrstavanja preuzetog glomaznog otpada izdvajaju metalnu komponentu,
* sudjelovanjem na javnim natječajima za otkup radi zbrinjavanju neopasnog otpada.

*3.2. Prijam, kategorizacija i utovar sekundarnih sirovina*

Prijam sekundarnih sirovina čine sljedeće faze rada:

1. uvid u stanje (procjenjuje se prisustvo onečišćujućih i opasnih materija i mehanizma, vrsta, kvaliteta i količina sekundarnih sirovina i sl.),
2. preuzimanje otpadnih materija (mogućnost ne štetnog selektiranja sekundarnih sirovina na licu mjesta, izdvajanje sekundarnih sirovina sa sadržajem onečišćujućih i opasnih materija i mehanizma),
3. utovar sekundarnih sirovina (vrši se nakon uvida u stanje sekundarne sirovine, ocjene da se ista može prihvatiti i nakon njene pripreme za transport).

*3.3. Privremeno skladištenje sekundarnih sirovina i opasnog otpada*

Privremeno skladištenje sekundarnih sirovina vrši se u dvije osnovne faze:

*I. faza* – Skladištenje sekundarne sirovine kao nekategorizirane i onečišćene sekundarne

 sirovine,

*II. faza* – Skladištenje i kategorizacija sekundarne sirovine.

Nekategorizirane sekundarne sirovine, koje nemaju veću vrijednost, po jedinici mjere (otpadni čelik, plastični materijali–neobrađeni) skladište se na otvorenom prostoru, na uređenoj betonskoj i/ili asfaltnoj površini. Sekundarne sirovine koje imaju veću vrijednost po jedinici mjere (obojeni metali, mljeveni plastični materijali, polovni elementi sekundarnih sirovina koji imaju funkcionalnu vrijednost), uglavnom se odlažu u kontejnere i skladište u zatvorenom prostoru, bez obzira da li su pripremljene za otpremu ili ne. Ovisno od ugovorenih uvjeta isporuke, sekundarne sirovine se otpremaju cestovnim prijevozom do kupca. Opasni otpad izdvojen iz sekundarnih sirovina, skladišti se odvojeno.

*3.4. Obrada otpada*

Privremeno uskladišteni neopasni otpad s pretežnom metalnom komponentom, koji u postojećem stanju u normalnim okolnostima nije pogodan za daljnju neposrednu upotrebu u jednom industrijskom procesu, prethodno se manualno razdvaja na komponente korisnog otpada, u mjeri koliko je to moguće, te se nakon toga mehanički obrađuje.

Metalne konstrukcije, metalne ploče većih dimenzija i debljina i slični materijali na predmetnoj lokaciji se režu autogeno pomoću garniture za plinsko rezanje upotrebom plinske smjese butan – kisik, na dimenzije koje zahtjeva tržište. Izrezani metalni dijelovi traženih dimenzija privremeno se skladište, do utovara i otpreme poznatom kupcu u zemlji i inozemstvu, odmah po njihovom izdvajaju bez gomilanja zaliha.

Električni i elektronski otpad, te otpadna vozila rastavljaju se na način da se omogući za okoliš prihvatljiva ponovna upotreba i prerada komponenata ili cijelih uređaja, što znači da se prvo izdvajaju i posebno skladište tehnički ispravne komponente i sklopovi, nakon čega se vrši daljnje rastavljanje, prema vrstama materijala. Privremeno uskladišteni neopasni otpad s pretežno nemetalnom komponentom (papir i karton, staklo te plastika), koji u postojećem stanju u normalnim okolnostima nije pogodan za daljnju neposrednu upotrebu u jednom industrijskom procesu, prethodno se razdvaja, sortira u mjeri koliko je to moguće, te se nakon toga predaje pravnim ili fizičkim osobama na zbrinjavanje i/ili na upotrebu.

Izdvojene količine sekundarnih sirovina, nakon prve faze obrade pogodne za neposrednu upotrebu u industrijskom prerađivačkom procesu, kontinuirano se isporučuju obrađivačima/proizvođačima u zemlji i inozemstvu, odmah po njihovom izdvajanju, bez gomilanja zaliha.

*4. Vrsta otpada i godišnje količine koje se privremeno skladište*

Lista otpada koji će se koristiti u poduzeću prilikom primarne prerade, manipulacije i izvoza je popis sastavljen na temelju Pravilnika o kategorijama otpada s listama („Sl. novine FBiH“, broj 9/05).

|  |  |  |  |
| --- | --- | --- | --- |
|  Oznaka | Naziv | Tarifni brojevi koji će se koristiti pri izvozu | Količina (t/g) |
| *10* | *Otpad iz termičkih procesa* |  |  |
| *10 02* | *Otpad iz industrije željeza i čelika* |  |  |
| 10 02 01 | Otpad od obrade šljake | 7204 49 1000 | 200  |
| 10 02 02 | Neobrađena šljaka | 7204 49 1000 | 500  |
| 10 02 99 | Otpad koji nije specificiran na drugi način | 7204 49 1000 | 200  |
| *10 03* | *Otpad iz metalurgije aluminija* |  |  |
| 10 03 04\* | Šljaka iz primarne proizvodnje | 7602 00 1900 | 500  |
| 10 03 05 | Otpad od aluminija | 7602 00 1900, 7602 00 9000 | 500  |
| 10 03 99 | Otpad koji nije specificiran na drugi način | 7602 00 1100 | 100  |
| *10 04* | *Otpad iz metalurgije olova* |  |  |
| 10 04 01\* | Troska iz primarne i sekundarne proizvodnje | 7802 00 0000 | 200  |
| *10 05* | *Otpad iz metalurgije cinka* |  |  |
| 10 05 01 | Troska iz primarne i sekundarne proizvodnje | 7902 00 0000 | 200  |
| 10 05 99 | Otpad koji nije specificiran na drugi način | 7902 00 0000 | 200  |
| *10 06* | *Otpad iz metalurgije cinka* |  |  |
| 10 06 01 | Troska iz primarne i sekundarne proizvodnje | 7404 00 9900 | 100 |
| 10 06 99 | Otpad koji nije specificiran na drugi način | 7404 00 1000, 7404 00 9100 | 200  |
| *10 07* | *Otpad iz metalurgije srebra, zlata i platine* |  |  |
| 10 07 01 | Troska iz primarne i sekundarne proizvodnje | 7112 30 0000. 7112 91 0000, 7112 92 0000 | 100 |
| 10 07 99 | Otpad koji nije specificiran na drugi način | 7112 99 0000 | 100  |
| *10 08* | *Otpad iz metalurgije ostalih obojenih metala* |  |  |
| 10 08 08\* | Troska iz primarne i sekundarne proizvodnje | 7115 90 9000 | 200 |
| 10 08 09 | Ostala troska | 7115 90 9000 | 200  |
| 10 08 99 | Otpad koji nije specificiran na drugi način | 7115 10 0000, 7115 90 1010, 7115 90 1010 | 200  |
| *10 09* | *Otpad od lijevanja željeza i čelika* |  |  |
| 10 09 03 | Troska iz visokih peći | 7204 49 9000 | 1000  |
| *11 05* | *Otpad od procesa tople galvanizacije* |  |  |
| 11 05 01 | Tvrdi cink | 7902 00 0000 | 200  |
| 11 05 02 | Cinkova prašina | 7902 00 0000 | 200  |
| *12* | *OTPAD OD MEHANIČKOG OBLIKOVANJA I FIZIČKE I MEHANIČKE OBRADE METALA I PLASTIKE* |  |  |
| 12 01 | Otpad od oblikovanja fizičke i mehaničke obrade metala i plastike |  |  |
| 12 01 01 | Strugotine i opiljci koji sadrže željezo | 7204 41 1000 | 1000  |
| 12 01 02  | Prašina i čestice koje sadrže željezo | 7204 41 1000 | 1000  |
| 12 01 03 | Strugotine i opiljci obojenih metala | 7602 00 1100 | 1000  |
| 12 01 04 | Prašina i čestice obojenih metala | 7602 00 9900, 7602 00 1100 | 1000  |
| 12 01 05 | Strugotina od plastike | 3915 10 0000, 3915 20 0000, 3915 30 0000, 3915 90 1100, 3915 90 1800, 3915 90 9000 | 200  |
| 12 01 99 | Otpad koji nije specificiran na drugi način | 3915 90 1800, 3915 90 9000, 7204 41 9100, 7204 41 9900, 7204 49 9000, 7204 50 0000, 7503 00 1000, 7503 00 9000 | 1000  |
| *13* | *Otpadna ulja i otpad od tekućih goriva* |  |  |
| *13 01* | *Otpadna hidraulična ulja* |  | 100 |
| 13 01 01\* | Hidraulična ulja koja sadre PCB |  | 100  |
| 13 01 11\* | Sintetička hidraulična ulja |  | 100  |
| 13 01 13\* | Ostala hidraulična ulja |  | 100  |
| *13 02* | *Otpadna ulja za motore, pogonske uređaje i podmazivanje* |  |  |
| 13 02 06\* | Sintetska ulja za motore |  | 100  |
| 13 02 07\* | Biorazgradiva ulja za motore, pogonske uređenje i podmazivanje |  | 100  |
| 13 02 08\* | Ostala ulja za motore, pogonske uređaje i podmazivanje |  | 100  |
| *13 03* | *Otpadna izolacijska ulja i ulja za prijenos toplote* |  |  |
| 13 03 01\* | Izolacijska ulja koja zadrže PCB |  | 100  |
| 13 03 08\* | Sintetska ulja i ulje za prijenos toplote |  | 100  |
| 13 03 09\* | Biorazgradiva ulja i ulja za prijenos toplote |  | 100  |
| 13 03 10\* | Ostala ulja i ulja za prijenos toplote |  | 100  |
| *15* | *OTPADNA AMBALAŽA* |  |  |
| *15 01* | *Ambalaža* |  |  |
| 15 01 01 | Ambalaža od papira i kartona | 4707 10 0000, 4707 20 0000, 4707 30 1000, 4707 30 9000, 4707 90 1000, 4707 90 9000 | 500  |
| 15 01 02 | Ambalaža od plastike | 3915 10 0000, 3915 20 0000, 3915 30 0000, 3915 90 1100, 3915 90 1800, 3915 90 9000 | 200  |
| 15 01 04 | Ambalaža od metala |  | 500  |
| 15 01 07 | Staklena ambalaža | 7001 00 1000, 7001 00 9900 | 200  |
| *16* | *OTPAD KOJI NIJE DRUGDJE SPECIFICIRAN U KATALOGU* |  |  |
| *16 01* | *Stara vozila iz različitih načina prijevoza i otpad od rastavljanja starih vozila i održavanja vozila* |  |  |
| 16 01 03 | Stare gume | 4004 00 00 00, 4017 00 1000 | 200  |
| 16 01 04\* | Napuštena vozila | 7204 49 9000 | 500  |
| 16 01 06 | Stara vozila koja ne sadrže ni tečnosti ni druge opasne komponente | 7204 49 9000 | 500  |
| 16 01 17 | Metali sa sadržajem željeza | 7204 49 9000 | 1000  |
| 16 01 18 | Obojeni metali | 7204 00 9900 | 1000  |
| 16 01 19 | Plastika | 3915 10 0000, 3915 20 0000, 3915 30 0000, 3915 90 1100, 3915 90 1800, 3915 90 9000 | 500  |
| 16 01 20 | Staklo | 7001 00 1000, 7001 00 9900 | 200  |
| 16 01 99 | Otpad koji nije specificiran na drugi način | 7001 00 9900, 7112 99 0000, 7204 21 9000, 7204 29 0000, 7204 30 0000, 7204 49 9000 | 1000  |
| *16 02* | *Otpad iz električne i elektronske opreme* |  |  |
| 16 02 09\* | Transformatori i kondenzatori koji sadrže PCB | 8548 90 1000, 8548 90 9000 | 400  |
| 16 02 10\* | Stara oprema koja sadrži PCB | 8548 90 1000, 8548 90 9000 | 200  |
| 16 02 13\* | Stara oprema koja sadrži opasne komponente, a nije navedena pod 16 02 09 do 16 02 12 | 8548 90 1000, 8548 90 9000 | 200  |
| 16 02 14 | Stara oprema koja nije navedena pod 16 02 09 do 16 02 13 | 8548 90 1000, 8548 90 9000 | 200  |
| *16 06* | *Baterije i akumulatori* |  |  |
| 16 06 01\* | Olovne baterije | 8548 10 2110, 8548 10 9100 | 1000  |
| 16 06 02\* | Nikal-kadmij baterije | 8548 10 9900 | 100  |
| 16 06 05 | Ostale baterije i akumulatori | 8548 10 9900 | 200  |
| 16 06 06\* | Odvojeni sakupljeni elektrolit iz baterija i akumulatora | 8548 10 1000 | 100  |
| *16 08* | *Istrošeni katalizatori* |  |  |
| 16 08  | Istrošeni katalizatori  |  | 100  |
| *17* | *GRAĐEVINSKI OTPAD I OTPAD OD RUŠENJA OBJEKATA* |  | 1000 |
| *17 02* | *DRVO, STAKLO I PLASTIKA* |  |  |
| 17 02 02 | Staklo | 7001 00 1000, 7001 00 9900 | 200  |
| 17 02 03 | Plastika | 3915 10 0000, 3915 20 0000, 3915 30 0000, 3915 90 1100, 3915 90 1800, 3915 90 9000 | 200  |
| 17 04 | Metali (uključujući i njihove legure) | 7204 10 0000, 7204 21 1000, 7204 21 9000, 7204 29 0000, 7204 30 0000, 7204 49 1000, 7204 49 9000, 7503 00 1000, 7503 00 9000 | 1000  |
| 17 04 01 | Bakar, bronca, mesing | 7404 00 1000, 7404 00 9100, 7404 00 9900 | 500  |
| 17 04 02 | Aluminij | 7602 00 1100, 7602 00 1900, 7602 00 9000 | 500  |
| 17 04 03 | Olovo | 7802 00 00 00 | 500  |
| 17 04 04 | Cink | 7902 00 00 00 | 500  |
| 17 04 05 | Željezo i čelik | 7204 10 0000, 7204 21 1000, 7204 21 9000, 7204 29 0000, 7204 30 0000, 7204 49 1000, 7204 49 9000, 7503 00 1000, 7503 00 9000 | 5000  |
| 17 04 06 | Kositar | 8002 00 00 00 | 100  |
| 17 04 07 | Miješani metali |  | 5000  |
| 17 04 10\* | Kablovi koji sadrže ulje, katran i druge opasne materije | 7404 00 9900 | 500  |
| 17 04 11 | Kablovi koji nisu navedeni pod 17 04 10 | 7404 00 9900 | 500  |
| *19* | *OTPAD IZ POSTROJENJA ZA UPRAVLJANJE OTPADOM* |  |  |
| *19 12* | *OTPAD OD MEHANIČKE OBRADE OTPADA* |  |  |
| 19 12 01 | Drvo i karton | 4707 10 0000, 4707 20 0000, 4707 30 1000, 4707 30 9000, 4707 90 1000, 4707 90 9000 | 1000  |
| 19 12 02 | Metali sa sadržajem željeza | 7204 10 0000, 7204 21 1000, 7204 29 0000, 7204 30 0000, 7204 41 1000, 7204 41 9100, 7204 41 9900, 7204 49 1000, 7204 49 3000, 7204 49 9000, 7204 50 0000 | 1000 |
| 19 12 03 | Obojeni metali | 7404 00 1000, 7404 00 9100, 7404 00 9900, 7503 00 1000, 7503 00 9000, 7602 00 1100, 7602 00 1900, 7602 00 9000 | 1000  |
| 19 12 04 | Plastika i guma | 3915 10 0000, 3915 20 0000, 3915 30 0000, 3915 90 1100, 3915 90 1800, 3915 90 9000, 4004 00 0000, 4017 00 1000 | 500  |
| 19 12 05 | Staklo | 7001 00 1000, 7001 00 9900 | 500  |
| 19 12 11\* | Ostali otpad | 7802 00 0000 | 500  |
| 19 12 12 | Ostali otpad |  | 500  |
| 19 12 99 | Otpad koji nije specificiran na drugi način | 8002 00 0000, 8101 97 0000, 8102 97 0000, 8103 30 0000, 8104 20 0000, 8105 30 0000, 8106 00 1000, 8107 30 0000, 8108 30 0000, 8109 30 0000, 8110 20 0000, 8111 00 1900, 8112 22 0000, 8112 30 4000, 8112 40 1000, 8112 52 0000 | 1000 |
| *20* | *KOMUNALNI OTPAD* |  |  |
| 20 01 | Odvojeno sakupljeni sastojci |  |  |
| 20 01 01 | Papir i karton | 4707 10 0000, 4707 20 0000, 4707 30 1000, 4707 30 9000, 4707 90 1000, 4707 90 9000 | 1000  |
| 20 01 02 | Staklo | 7001 00 1000, 7001 00 9900 | 500  |
| 20 01 33\* | Baterije i akumulatori | 8548 10 2110 | 1000  |
| 20 01 34 | Baterije i akumulatori koji nisu navedeni pod 20 01 33 | 8548 10 1000, 8548 10 2900, 8548 10 9100, 8548 10 9900 | 1000  |
| 20 01 35\* | Odbačena električna i elektronska oprema | 8548 90 1000, 8548 90 9000 | 1000  |
| 20 01 36 | Odbačena električna i elektronska oprema koja nije navedena pod 20 01 35\* | 8548 90 1000, 8548 90 9000 | 1000 |
| 20 01 39 | Plastika | 3915 10 0000, 3915 20 0000, 3915 30 0000, 3915 90 1100, 3915 90 1800, 3915 90 9000 | 1000  |
| 20 01 40 | Metali | 7204 10 0000, 7204 21 1000, 7204 21 9000, 7204 29 0000, 7204 30 0000, 7204 49 1000, 7204 49 9000, 7503 00 1000, 7503 00 9000, 7404 00 1000, 7404 00 9100, 7404 00 9900, 7503 00 1000, 7503 00 9000, 7602 00 1100, 7602 00 1900, 7602 00 9000 | 5000  |

Godišnji kapacitet prikupljenog, opasnog i neopasnog otpada, iznosi 194 059 t/g. Skladištenje otpada planirano je na period do godine dana, dok se neke vrste otpada transportiraju daljnjem korisniku, bez skladištenja.

*5.Emisije koje pogon i postrojenje ima u okoliš*

*5.1.Emisija u zrak*

Tehnološki postupak obrade metalnog otpada uključuje mehaničke postupke rezanja otpadnih materijala, u cilju ekonomičnijeg i lakšeg prijevoza. Tehnološkim postupkom obrade metalnog otpada ne nastaju štetni plinovi i prašina, te neće doći do štetnih utjecaja na zrak. Negativni utjecaji na zrak očekuju se uslijed korištenja strojeva i opreme na lokaciji čije je pogonsko sredstvo za rad gorivo. S obzirom na količinu strojeva i opreme te radnih sati korištenja, utjecaj na zrak ocjenjuje se kao slab.

*5.2. Utjecaj buke*

Glavni izvori buke dolaze od rada transportnih sredstava:

Pogon za skladištenje, preradu i promet sekundarnih sirovina radi samo u jednom smjeni od 8.00h do 16.00h.

Područje u kojem se nalazi pogon za skladištenje, preradu i promet sekundarnih sirovina „TRANS-MINERAL“ d.o.o. Jajce može se svrstati u zonu IV – Trgovačko, poslovno i stambeno uz prometne koridore, skladišta bez teškog transporta, za koju su dozvoljene razine buke sljedeće: Leqdan=60 dBa; Leqnoć=50 dBa Li=75 dBa

*5.3. Utjecaj na vode*

Onečišćenje voda na lokaciji može potjecati od sljedećih izvora:

* istjecanje naftnih derivata iz strojeva
* masti i ulja potrebnih za podmazivanje strojeva
* oborinske otpadne vode
* sanitarne otpadne vode
* utjecaj ljudskog faktora i elementarnih nepogoda

*5.4. Opasni otpad*

Opasan otpad se odlaže na posebno određenom mjestu koje je vidljivo obilježeno oznakom „OPASAN OTPAD“. Planom u upravljanju otpadom, odgovornost za upravljanje otpadom na nivou firme ima direktor. U sklopu programa upravljanja otpadom napravljeni su ugovori s poduzećima specijaliziranim za preuzimanje određene vrste otpada, o preuzimanju i daljem tretmanu preuzetog otpadnog materijala. Prema tom Ugovoru poduzeća su dužna dostaviti pismenu informaciju gdje i na koji način je tretiran preuzeti materijal, s točnom naznakom firme koja je to uradila, te u koje svrhe je iskorišten materijal.

Za održavanje higijene, kanti za otpatke i kontejnera kao i prostora oko njih, za pravilno razvrstavanje otpada, odgovorni su rukovoditelji odjela na čijoj lokaciji su smješteni. Klasifikacija otpada se vrši prema Katalogu otpada Pravilnika o kategorijama otpada s listama (Sl. novine 9/05), koji nastaje na lokalitetu firme.

*6. Mjere za smanjenje emisije u okoliš*

*6.1 Mjere za sprječavanje i smanjivanje emisije polutanata u zrak i zaštite zraka od zagađenja*

 - Kretanje transportnih sredstava/motornih vozila u krugu pogona prilagoditi uvjetima

 - Održavanje strojeva i opreme čije je pogonsko sredstvo za rad gorivo održavati u skladu s naputcima proizvođača

*6.2. Mjere za sprječavanje i minimiziranje zagađivanja voda*

 - Sve slivne površine na kojima se sakupljaju oborine (krovovi, prometnice, parkinzi i manipulacijski prostori) trebaju biti priključeni na sustav odvodnje i izvedeni u padovima prema vodonepropusnim slivnicima, za prikupljanje oborinskih voda

 - Čiste oborinske i krovne vode ispuštati izravno u recipijent

 - Zauljene oborinske vode s vanjskih manipulativnih i parking površina potrebno je prethodno pročistiti preko separatora ulja i masti, a prije ispusta preko kontrolnog okna u prijamnik, otvoreni kanal

 - Sve prometne površine potrebno je oivičiti ivičnjacima i izvesti u padovima prema vodonepropusnim slivnicima za prikupljanje oborina

 - Otpadne sanitarno-potrošne vode koje su nastale na lokaciji zahvata potrebno tretirati preko tro-komorne septičke jame, te ispuštati u recipijent

 - Provoditi i kontrolirati ispravno funkcioniranje i održavanje sustava odvodnje i uređaja za prethodno čišćenje otpadnih voda, u skladu s Pravilnikom o radu i održavanju sustava interne kanalizacije i objekata i uređaja koji su u funkciji zaštite voda od zagađivanja.

*6.3. Mjere za sprječavanje i minimiziranje produkcije otpada i zbrinjavanje nekorisnog otpada, te zaštitu zemljišta*

 -Sve slivne površine koje mogu biti izložene onečišćenju trebaju biti izvedene od vodonepropusnih materijala, kako bi se spriječila infiltracija onečišćene vode u tlo.

*6.4. Mjere za ublažavanje buke i zaštitu okoliša od buke*

 - Ako se prilikom zamjene postojeće opreme i strojeva ustvrdi da razina buke prelazi propisane granice, potrebno je poduzeti dodatne mjere zaštite od buke.

*6.5. Mjere prevencije za svođenje upotrebe sirovina, vode i energije na minimum*

- Postojeća mjera za svođenje upotrebe vode na minimum, ogleda se prije svega u tekućem i preventivnom održavanju kompletne vodovodne instalacije (zamjena dotrajalih cjevovoda, česmi, ventila, dihtunga)

 - Voditi evidenciju o upravljanju otpadom (evidenciju o nastanku i toku otpada, Prateći i Prijavni list

 - Prakticiranje suhog čišćenja prije pranja vodom, kako bi se uklonile nečistoće i trošilo manje vode.

Sav opasan otpad koji se privremeno skladišti upakiran je u odgovarajuću ambalažu. Ne vrši se nikakvo pretakanje tečnih otpadnih materija, a sam pretovar se vrši na posebno urađenom platou. Način skladištenja se određuje na temelju kemijskih osobina otpada, pa npr.:

* zauljena ambalaža i zemlja, skladište se u odgovarajuće kontejnere
* rabljeno ulje i masti se skladište i prevoze u odgovarajućim IBC kontejnerima
* materije koje nagrizaju, skladište se u plastičnim IBC kontejnerima kako bi se spriječila korozija i mogućnost izlijevanja, ako bi se koristili metalni kontejneri

Prilikom skladištenja i manipulacije poduzimaju se sljedeće, obvezne mjere zaštite:

* posude/kontejneri za skladištenje opasnog otpada su vodonepropusno izvedene, a način zatvaranja je jasno označen
* opasan otpad treba da je adekvatno označen s natpisom „Opasan otpad“ i nazivom vrste i količine otpada
* svakodnevno se čiste manipulativne površine
* svi spremnici opasnog otpada koji su u funkciji smješteni su na vodonepropusnu podlogu sa završnim slojem otpornim na kemikalije i naftne derivate, ostali spremnici u kojima se skladišti otpad se nalaze na vodonepropusnoj podlozi, koja ima propisane nagibe, kako bi se omogućila pravilna odvodnja u interni sustav kanalizacije.

*7. Granične vrijednosti emisije za zagađujuće materije*

*7.1. Granične vrijednosti buke*

Područje u kome je lociran zahvat definirano je kao zona VI. Dozvoljeni nivoi vanjske buke prema Pravilniku o dozvoljenim granicama intenziteta buke i šuma („Sl. novine FBiH“, broj 110/12) u ovoj zoni je 70dB (dan) i 70dB (noć).

*7.2. Granične vrijednosti za otpadne vode*

Granične vrijednosti pokazatelja i dozvoljene granične vrijednosti koncentracije opasnih i štetnih tvari u tehnološkim otpadnim vodama koje se ispuštaju u sustav javne kanalizacije odnosno drugi prijemnik (površinske vode), prema Uredbi o uvjetima ispuštanja otpadnih voda u prirodne recipijente i sustave javne kanalizacije („Sl. novine FBiH“, broj 26/20, 96/20 i 1/24).

*8. Monitoring plan*

Investitor vrši monitoring kao i utvrđena mjerenja onih ekoloških parametara koji bi mogli da imaju negativan utjecaj na okoliš, biljni i životinjski svijet kao i zdravlje ljudi, kako ne bi došlo do zagađenja zraka, vode i tla ili prevelike emisije buke.

|  |  |  |  |
| --- | --- | --- | --- |
| *Medij* | *Parametar* | *Mjerno mjesto* | *Učestalost* |
| Voda | Ispitivanje otpadnih voda iz separatora | Prije ispusta u recipijent | Prema vodnim dozvolama |
| Nivo buke | Oktavna analiza, (dB) | Na granici prema susjednim objektima | Jednom u tri godine |
| Čvrsti otpad | Voditi evidenciju otpada | Mjesto za odlaganje (kontejneri) | Kontinuirano |

*Monitoring vrši zakonski ovlaštena i osposobljena institucija i to automatskom opremom.*

*9. Izvještavanje*

 U skladu s Uredbom o informacijskom sustavu upravljanja otpadom (Sl. novine FBiH, broj 97/18) subjekti koji se na bilo koji način bave aktivnostima upravljanja otpadom na teritoriji FBiH i gospodarski subjekti kojima korišćenje otpada nije primarna djelatnost, ali u sklopu svoje djelatnosti imaju korišćenje svog ili tuđeg otpada, u obvezi su da se registriraju na stranici Fonda za zaštitu okoliša FBiH ([www.otpadfbih.ba](http://www.otpadfbih.ba)) i dostavljaju izvještaje i podatke u informacijski sustav upravljanja otpadom. Podatke o izvršenim mjerenjima izvođač mjerenja je dužan čuvati najmanje pet godina.

*10. Period važenja dozvole*

Okolišna dozvola se izdaje na period od 5 (pet)godina i važi od dana uručenja rješenja. Operator je u obvezi, 90 dana prije isteka važenja ovog rješenja, ponovno podnijeti zahtjev za njegovo obnavljanje. Ministarstvo će potom izvršiti reviziju ovog rješenja, ali zadržava pravo i obvezu revizije dozvole i prije isteka roka za slučajeve predviđene zakonom.

*O b r a z l o ž e nj e*

Dana 14.06.2024. investitor „TRANS - MINERAL“ d.o.o. Jajce dostavio je Ministarstvu prostornog uređenja, građenja, zaštite okoliša, povratka i stambenih poslova Zahtjev za izdavanje/obnovu okolišne dozvole za pogon za prikupljanje, skladištenje i obradu otpadnih materijala (mehanička obrada sekundarnih sirovina), kao i prikupljanje, privremeno skladištenje i transport opasnog opada do krajnjeg korisnika, prema Zakonu o zaštiti okoliša („Sl. novine FBiH“, broj 15/21). Uz zahtjev je dostavljena potrebna dokumentacija, sukladno zakonskim odredbama:

* Zahtjev za izdavanje okolišne dozvole (ZGI d.o.o. Mostar)
* Plan upravljanja otpadom
* Izvod iz Sudskog registra, broj 051-Reg-22-000060
* Prethodna okolišna dozvola, broj UPI-05/2-23-1174/19
* Vodna dozvola, broj UPI-1/21-3-40-127-3/24 od Agencije za vodno područje rijeke Save, Sarajevo
* Rješenje o izdavanju dozvole za aktivnosti male privrede u upravljanju otpadom, broj UPI-07-19-6159/24 od ovog ministarstva
* Kopija katastarskog plana
* Posjedovni list, broj 03-6-4-1028/24-2
* Prikaz mjernih mjesta emisija za vodu i buku sa shemom poduzeća
* Ne-tehnički sažetak

 Odredbama novog Zakona o zaštiti okoliša propisane su mjere i uvjeti koje operator treba ispuniti tokom rada i prestanka rada poslovnog objekta, a koji se kao standardi moraju primijeniti prilikom izdavanja okolišne dozvole. S obzirom da se u konkretnoj pravnoj stvari radi uglavnom o otkupu sekundarnih sirovina, vodilo se računa o očuvanju tla, voda, adekvatnom upravljanju otpadom, zaštiti biljnog i životinjskog svijeta, mjerama sigurnosti i opreza od incidentnih situacija i monitoringu.

 Ovo ministarstvo je u skladu s člankom 88. Zakona o zaštiti okoliša ("Sl. novine FBiH", broj 15/21) o podnesenom zahtjevu za obnovu rješenja operatoru „Trans – Mineral“ d.o.o. Jajce, obavijestilo zainteresirane stranke:

* Na web stranici Vlade KSB/SBK od 25.06.2024. godine
* Također je objavljen i nacrt Rješenja o obnovljenoj okolišnoj dozvoli

Kako u ostavljenom zakonskom roku od mjesec dana nije bilo primjedbi javnosti na objavljene dokumente, a također i uvidom u predmet ocijenjeno je da predmetno postrojenje neće prouzrokovati negativne utjecaje na okoliš, ukoliko se pridržava određenih mjera za zaštitu. Navedenim su se stekli uvjeti za obnovu rješenja. U skladu s člancima 86, 89 i 93 Zakona o zaštiti okoliša ("Sl. novine FBiH", broj 15/21) i člancima 4, 5 i 6 Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 15/21 i 74/22), odlučeno kao u dispozitivu ovog Rješenja.

Podnositelj zahtjeva je sukladno Zakonu o izmjenama i dopunama zakona o kantonalnim administrativnim pristojbama ("Službene novine KSB/SBK", broj 5/12), tarifni broj 50, točka 1 izvršio uplatu od *150,00 KM* na depozitni račun broj: *134-113-0360000194 kod ASA Bank D.D.*, šifra općine *042*, vrsta prihoda *722121,* budžetska organizacija 1801001.

*Pouka o pravnom lijeku*:

*Protiv ovog rješenja nezadovoljna strana može izjaviti žalbu kod Federalnog ministarstva okoliša i turizma u Sarajevu u roku od petnaest (15) dana od primitka rješenja.*

 Ministar

 Amir Šečibović, prof

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostaviti:

 - "Trans Mineral" d.o.o.

 *(Skela bb . Jajce)*

 - općina Jajce

 - inspektor zaštite okoliša KSB/SBK

 - a/a